Khulubuse Zuma se Aurora-aansoek misluk – praag.co.za — 20 jaar jonk!
Regter Eberhardt Bertelsmann het die aansoek word met koste van die hand gewys.
Zwelinzima Vavi, algemene sekretaris van Cosatu, het die uitspraak as ‘n oorwinning vir werkers beskryf. Sowat 5 300 voormalige Pamodzi-werknemers word geraak.
Die uitspraak beteken dat die Pamodzi-likwidateurs hul hofgeding teen die Aurora-direkteure op 23 Maart kan voortsit.
Die NUM het ook die uitspraak verwelkom en gesê: “Khulubuse Zuma en sy sakevennote by Aurora moet al die geld wat hulle aan mynwerkers skuld oorbetaal.”
“Duisende van hierdie werkers leef nog steeds in armoede. Hulle het nie kos nie, nie water nie en sommige van hulle is siek. Daar is selfs persone wat oorlede is weens stres wat hierdie gevoellose tenderpreneurs veroorsaak het.”
Aurora se likwidateurs het die hof genader om die maatskappy se direkteurs aanspreeklik te hou vir die batestropery van die gelikwideerde Pamodzi-goudmyne in Springs, Gauteng en Orkney.
Aurora is in 2009 deur likwidateurs aangestel om Pamodzi se myne te bestuur nadat die maatskappy bankrot verklaar is.
Skrywer praagGepubliseer op 4 Maart 2015 4 Maart 2015 Kategorieë Nuus, SakeSleutelwoord bankrot, batestropery, Gauteng, goudmyne, Khulubuse Zuma, likwidateurs, mynwerkers, Orkney, Pamodzi, Springs, tersydestelling
Vorige Vorige artikel: Bestuurder in hof oor R1 miljoen gesteelde geld
Volgende Volgende artikel: Buitelandse wapeneienaars voorgetrek deur Vuurwapenwet